Document ID: /roh_data/filtered/Billingualer_Corpus_interleaved-de-rm.jsonl.gz/1230

This is a text translated from German to Rumantsch Grischun.
Rhätische Bahn in der Kulturlandschaft Albula / Bernina - Das UNESCO-Dossier auf dem Weg nach Paris

Die UNESCO-Kandidatur "Rhätische Bahn in der Kulturlandschaft Albula / Bernina" tritt in die entscheidende Phase: Das überarbeitete endgültige Dossier verlässt am 19. Dezember 2006 Graubünden Richtung Paris, begleitet von Schülerinnen und Schülern aus Poschiavo. Die zwei Schulklassen werden das Dossier am 21. Dezember 2006 zusammen mit Vertretern von RhB, Kanton und Bund dem UNESCO-Welterbezentrum übergeben. Damit liegt nun der Entscheid über die Kandidatur beim UNESCO-Welterbe-Komitee. Die Bündner Regierung und die Rhätische Bahn sind überzeugt, dass die Kandidatur dieser einzigartigen Bahnalpentransversale gute Chancen hat.

Offiziell Kandidatin

Das Projekt "Rhätische Bahn in der Kulturlandschaft Albula / Bernina" liegt im Fahrplan: Das im September 2006 zur formellen Vorprüfung eingereichte Dossier wurde auf Grund der Rückmeldungen entsprechend geringfügig angepasst. Insbesonders das Kapitel betreffend "Vergleich mit weltweit bekannten Bahnen" wurde - unter Beizug von internationalen Experten wie Günter Dinhobl, Hans-Peter Bärtschi oder Colin Divall - vertieft. Damit hat das Projekt Dossierreife erlangt; die Kandidatur "Rhätische Bahn in der Kulturlandschaft Albula / Bernina" hat nun offiziellen Status. Das Dossier umfasst rund 700 Seiten (ohne Anhänge), der Managementplan wurde nach den Vorgaben der UNESCO erarbeitet und beinhaltet 80 Seiten.

Die UNESCO-Gremien werden das Projekt 2007 durch Experten vor Ort begutachten lassen. Die Empfehlungen dieser Experten werden weitere Kriterien für die entscheidende Sitzung des Welterbe-Komitees im Sommer 2008 bilden.

Inszenierte Übergabe

Zwei Schulklassen aus Poschiavo werden am 19. Dezember mit Vertretern des Kantons und der RhB das Dossier nach Paris bringen und im Beisein der Ständigen Delegierten der Schweiz und Italiens, den Botschaftern Ernst Iten und Giuseppe Moscato, am 21. Dezember 2006 der UNESCO übergeben. Die Begleitung der Puschlaver Schulklassen hat mehr als Symbolcharakter: Die Schüler haben sich im Vorfeld ihrer Reise intensiv mit dem Welterbe-Projekt im Sinne der Bewusstseinsförderung der kulturellen Werte befasst - eine Geste, welche bei der UNESCO besondere Beachtung finden wird.

Gremium: Projektorganisation Kandidatur UNESCO-Welterbe 2008

Quelle: dt Projektorganisation Kandidatur UNESCO-Welterbe 2008

Data: 18.12.2006

Viafier retica e cuntrada da cultura Alvra / Bernina - Il dossier da la UNESCO sin via vers Paris

Per la candidatura da la UNESCO "La viafier retica en la cuntrada da cultura Alvra / Bernina" cumenza la fasa principala: Il dossier definitiv repassà banduna ils 19 da december 2006 il Grischun en direcziun da Paris. El vegn accumpagnà da scolaras e da scolars da Puschlav. Las duas classas vegnan a surdar il dossier al center dal patrimoni mundial da la UNESCO ils 21 da december 2006, e quai ensemen cun represchentantas e cun represchentants da la viafier retica (VR), dal chantun e da la confederaziun. Uschia decida ussa il comité dal patrimoni mundial da la UNESCO davart la candidatura. La regenza grischuna e la viafier retica èn persvadidas che la candidatura da questa transversala da las Alps cun la viafier è unica ed ha bunas schanzas.

Candidata uffiziala

Il project "viafier retica e cuntrada da cultura Alvra / Bernina" è punctual: Il dossier ch'è vegnì inoltrà il settember 2006 per l'examinaziun preliminara è vegnì adattà levamain sin fundament da las reacziuns. En spezial il chapitel concernent la "cumparegliaziun cun las viafiers da renum mundial" è vegnì approfundà cun consultar ils experts internaziunals sco Günter Dinhobl, Hans-Peter Bärtschi u Colin Divall. Cun quai è il project vegnì madir per il dossier e la candidatura "viafier retica en la cuntrada da cultura Alvra/Bernina" ha ussa il stadi uffizial. Il dossier cumpiglia 700 paginas (senza agiuntas), il plan da manaschament ch'è vegnì elavurà tenor las prescripziuns da la UNESCO cuntegna 80 paginas.

L'onn 2007 vegnan ils gremis da la UNESCO a laschar examinar il project al lieu tras expertas ed experts. Las recumandaziuns da questas expertas e da quests experts vegnan a furnir ulteriurs criteris per la sesida decisiva dal comité dal patrimoni mundial che vegn ad avair lieu la stad 2008.

Surdada inscenada

Ils 19 da december vegnan las duas classas da Puschlav, ensemen cun represchentantas e cun represchentants dal chantun e da la VR a manar il dossier a Paris ed ils 21 da december 2006, en preschientscha dals delegads permanents da la Svizra e da l'Italia, ils ambassadurs Ernst Iten e Giuseppe Moscato, a surdar il dossier a la UNESCO. L'accumpagnament tras las classas da Puschlav ha dapli che mo in caracter simbolic. Las scolaras ed ils scolars èn s'occupads ordavant intensivamain dal project da patrimoni mundial, e quai en il senn da promover la conscienza per las valurs culturalas - ina gesta che vegn a chattar in'attenziun speziala tar la UNESCO.

Gremi: organisaziun dal project per la candidatura per il patrimoni mundial da la UNESCO 2008

Funtauna: rg organisaziun dal project per la candidatura per il patrimoni mundial da la UNESCO 2008

Data: 18.12.2006